laion/Wikipedia-Exotic huggingface dataset:
סמסונג גלקסי A51

סמסונג גלקסי A51 (באנגלית: Samsung Galaxy A51) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז והושק ב-16 בדצמבר 2019, הוא יורשו של סמסונג גלקסי A50. המכשיר מצויד במסך מסוג סופר AMOLED בגודל 6.5 אינץ' וברזולוציית 1080×2400 פיקסלים, ביחס רוחב-גובה של 20:9. המכשיר מצויד במסך מסוג "קורינג גורילה גלאס 3". המכשיר מופעל על ידי מעבד בעל שמונה ליבות, כאשר 4 מהן פועלות בתדר עבודה של 2.3 ג'יגה הרץ, וה-4 הנותרות פועלות בתדר עבודה של 1.7 ג'יגה הרץ. במכשיר ישנה מערכת על שבב מדגם Exynos 9611 עם תהליך של 10 ננומטר. למכשיר אחסון פנימי בנפח 64 או 128 ג'יגה בייט וזיכרון RAM בנפח 4 או 6 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 4000 מיליאמפר-שעה, שאינה ניתנת להסרה, במתח טעינה מהירה בת 15 וואט. למכשיר ישנו חיישן טביעות אצבע אופטי בתצוגה. המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה רחבה ברזולוציה 48 מגה פיקסל; מצלמת אולטרה רחבה בשדה ראייה של 123 מעלות ברזולוציה 12 מגה פיקסל; מצלמת מאקרו ברזולוציה 5 מגה פיקסל; חיישן עומק ברזולוציה 5 מגה פיקסל; כמו כן, במכשיר ישנה מצלמה קדמית ברזולוציה 32 מגה פיקסל. המצלמה הקדמית והמצלמה האחורית יכולות להקליט וידאו של עד 4K ב-30 פריימים לשנייה. המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.0. הטלפון עודכן בעדכון תוכנה, וקיבל את הממשק המותאם של סמסונג - One UI 2.1 ו-2.5. הטלפון כולל סמסונג נוקס לאבטחת מערכת נוספת. ב-2 בדצמבר 2020, הטלפון, יחד עם מכשירי סמסונג גלקסי נוספים, קיבל את שדרוג מערכת ההפעלה אנדרואיד 11 בממשק המותאם של סמסונג - One UI 3.1. ב-18 באוגוסט 2020 הצהירה סמסונג, יחד עם סמסונג גלקסי A71 וסמסונג גלקסי A90 5G, כי המכשיר יקבל שלושה דורות של תמיכה בתוכנת אנדרואיד. מדיה וקבצים בנושא סמסונג גלקסי A51 בוויקישיתוף אתר האינטרנט הרשמי של סמסונג גלקסי A51 Andrew Williams, Samsung Galaxy A51 review, TechRadar, ‏2021-05-12 Samsung Galaxy A51 review, GSMArena.com (באנגלית) A Splash of Color and Samsung Premium Care Come to Galaxy A51, Samsung US Newsroom, ‏2020-06-22 (באנגלית אמריקאית)
פתן שחור פפואני

פתן שחור פפואני (שם מדעי: Pseudechis papuanus) היא מין של נחש ארסי מהסוג פתן אפעי שבמשפחת הפתניים החי בטבע בגינאה החדשה והאיים הקרובים לה. נחש זה קרוב למינים פתן קולט ופתן שחור כחול-בטן שבעבר השתייכו אליו. הוא תואר למדע ב-1878 בידי החוקרים והמגלים וילהלם פטרס (אנ') וג'אקומו דוריה (אנ'). מין זה בעל גוף שטוח ועבה בצבע שחור ואפור בצדדים ומלמטה. הראש שלו רחב ודומה לשל קוברה והצוואר יכול להתנפח בצורה מגושמת. אורכו הממוצע 1.2 עד 1.7 מטר ולעיתים מגיע לאורך 2 מטרים. הנחש מצוי בטבע לאורך גינאה החדשה בפפואה ניו גיני ובמערב גינאה החדשה וכן לאורך האיים סביבם במצר טורס ואף בכמה איים מצפון לאוסטרליה בקווינסלנד - איי סאיבאי (אנ') ואיי בויגו (אנ'). הנחש מצוי ביערות, ביצות וערבות האיים ונמצא בירידה עקב כריתת יערות, הרג בידי מקומיים ופגיעה מהפצת קרפדת הקנים הרעילה שהוא צד. לרוב הוא פעיל בשעות היום ומחפש זוחלים קטנים, יונקים ועופות למאכל. נחש זה ארסי מאוד ובעל רעלן עצבי חזק המזכיר את הרעלן של נחש מולגה הקרוב. ארס זה יכול לגרום לשיתוק ולסכנה של קריסת ריאות. לרוב הנחש יכיש שוב ושוב את הצועדים בקרבתו. מספר שבטים מאמינים שנחש זה תוקף בכישוף ומעדיפים לקבל עזרה ממכשף מקומי במקום מרפואה בבית חולים, מה שמסכן אותם. עם זאת כמות התקיפות שלו נמוכה יחסית, בעוד מרביתם נגרמת בידי טאיפן החופים הקטלני. פתן שחור פפואני, באתר ITIS (באנגלית) פתן שחור פפואני, באתר NCBI (באנגלית) פתן שחור פפואני, באתר Animal Diversity Web (באנגלית) פתן שחור פפואני, באתר האנציקלופדיה של החיים (באנגלית) פתן שחור פפואני, באתר GBIF (באנגלית) פתן שחור פפואני באתר הרשימה האדומה של IUCN
אופל

האם התכוונתם ל... אופאל – אבן יקרה, לשם אופל (יצרן רכב) – יצרנית מכוניות גרמנית אדם אופל – מייסד יצרנית האופניים והרכב הגרמנית אופל היעדר אור - אפלה אופל – נגמ"ש בשירות הצבא הפולני המבוסס על ה-MT-LB הרוסי אופל (ביומה) – ביומה שתוארה במערת איילון על ידי הזואולוג הישראלי פרנסיס דב פור
Change (שיר של כריסטינה אגילרה)

"Change" (בעברית: "להשתנות") הוא שיר צדקה של הזמרת כריסטינה אגילרה אשר יצא לאור ב-16 ביוני 2016 על ידי חברת התקליטים RCA רקורדס. השיר נכתב על ידי אגילרה עצמה, Who Is Fancy ופלו ריאוטר והופק על ידי ריאוטר עצמו ומרטין טרפה. אגילרה חשפה לראשונה את השיר בתוכנית של ראיין סיקרטס ביום יציאתו. השיר נכתב לזכר ההרוגים בפיגוע הירי במועדון הלהט"ב באורלנדו וכל הכנסות השיר נתרמו למשפחות של הקורבנות. מבחינה לירית השיר עוסק בזהות עצמית וקבלה ומבחינה מוזיקלית הוא בלדת גוספל. הוא זכה לביקורות חיוביות ששיבחו את היכולות הווקאליות של אגילרה ואת מילות השיר. השיר לא זכה להצלחה מסחרית כאשר לא הצליח להיכנס למצעד האמריקאי הרשמי. במצעד הדיגיטלי האמריקאי השיר גם לא זכה להצלחה כאשר הגיע למקום ה-32 בלבד. גם בקנדה השיר לא זכה להצלחה כאשר הגיע למקום ה-36 בלבד במצעד הקנדי הרשמי ולמקום ה-40 במצעד הקנדי הדיגיטלי. גם באירופה השיר לא זכה להצלחה כאשר דורג במספר מועט של מדינות ביבשת ובמקומות נמוכים. סרטון השיר "Change" באתר יוטיוב Christina Aguilera Releases 'Change', Pledges Proceeds to Orlando Shooting Victims, Billboard (באנגלית) Daniel Kreps, Daniel Kreps, Hear Christina Aguilera's Empowering New Song for Orlando, Rolling Stone, ‏2016-06-17 (באנגלית אמריקאית)
הר מייסון (אנטארקטיקה)

הר מייסון (באנגלית: Mount Mason) הוא הר בהרי המלכה מוד, באזור חוף דופק של שטח חסות רוס שבאנטארקטיקה. ההר ממוקם לחוף מדף הקרח רוס, והוא מתנשא מעל הקצה הצפוני של רכס לילי. גובהו של ההר 640 מטרים מעל פני הים; הר מייסון הוא ההר ה-2,467 בגובהו באנטארקטיקה. ההר התגלה וצולם על ידי משלחת בירד לחקר אנטארקטיקה, אשר חקרה את אנטארקטיקה, בפיקודו של ריצ'רד בירד, בין השנים 1928 – 1930. ההר נקרא על שמו של האוורד אף. מייסון (Howard F. Mason), מהנדס רדיו שחרף עם המשלחת בתחנת באמריקה הקטנה. הר מייסון באתר הגאזט האנטארקטי המשווה SCAR של ממשלת אוסטרליה הר מייסון באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר גובהו של ההר 815 מטרים מעל פני הים מידע על גובה ההר שהה בתחנה במהלך החורף האנטארקטי
קופה אמריקה 1946

אליפות אמריקה הדרומית 1946 (בספרדית: Campeonato Sudamericano de Football 1946) היא המהדורה ה-19 של אליפות אמריקה הדרומית בכדורגל. הטורניר נערך בארגנטינה בין ה-12 בינואר ל-10 בפברואר 1946, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שש נבחרות החברות בהתאחדות. ארגנטינה זכתה בטורניר בפעם השמינית בתולדותיה. הנבחרות פרו, קולומביה ואקוודור פרשו מהתחרות. על אף שלא הוענק גביע לזוכה, התחרות נחשבת לרשמית מצד ה-CONMEBOL. ארגנטינה (מארחת) (מחזיקת הגביע) צ'ילה ברזיל אורוגוואי בוליביה פרגוואי 7 שערים אורוגוואי חוסה מריה מדינה 5 שערים ארגנטינה אנחל לברונה ארגנטינה נורברטו מנדס ברזיל זיזיניו 4 שערים פרגוואי וילאלבה 3 שערים ברזיל הלנו דה פרייטס צ'ילה אריה צ'ילה אטיליו קרמסצ'י מדיה וקבצים בנושא קופה אמריקה 1946 בוויקישיתוף נתונים על קופה אמריקה 1946 קופה אמריקה 1946 בארכיון RSSSF
Lose Somebody

"Lose Somebody" הוא סינגל של הדי ג'יי הנורווגי, קייגו, והלהקה האמריקאית, ואן ריפאבליק, שיצא, על ידי חברת התקליטים סוני מיוזיק אנטרטיינמנט, ב-15 במאי 2020 כסינגל החמישי מתוך אלבום האולפן השלישי של קייגו, Golden Hour. השיר נכתב על ידי קייגו, פיליפ פלסטד, ראיין טדר, ג'ייקוב טורי, מורטן ריסטורפ, אלכסנדר דליקטה ואלייסה ונדרהיים, והופק על ידי קייגו. השיר נכלל במהדורת הדלוקס של אלבום האולפן החמישי של ואן ריפאבליק, Human. נכון לנובמבר 2021, השיר הושמע למעלה מ-357 מיליון פעמים בספוטיפיי. מידע על הסינגל "Lose Somebody" באתר מיוזיק בריינז מידע על היצירה "Lose Somebody" באתר Discogs מילות השיר "Lose Somebody" באתר Genius סרטון השיר "Lose Somebody" באתר יוטיוב Lose Somebody, 2020-05-15, ארכיון מ-2021-10-22, נבדק ב-2021-11-10 "SINGLES TO RADIO". The Music Network. ארכיון מ-2020-05-23. נבדק ב-3 ביוני 2020. {{cite web}}: (עזרה) "Hot/Modern/AC Future Releases". All Access. אורכב מ-המקור ב-3 ביוני 2020. נבדק ב-10 ביוני 2020. {{cite web}}: (עזרה) "Top 40/M Future Releases". All Access. אורכב מ-המקור ב-10 ביוני 2020. נבדק ב-10 ביוני 2020. {{cite web}}: (עזרה) "Lose Somebody: KYGO, ONEREPUBLIC". Radio Monitor. ארכיון מ-2020-08-10. נבדק ב-22 ביוני 2020. {{cite web}}: (עזרה)
הר מייסון

האם התכוונתם ל... אנטארקטיקה הר מייסון (אנטארקטיקה) – הר בהרי המלכה מוד, בשטח חסות רוס, שבאנטארקטיקה ניו זילנד הר מייסון (אוטגו) – הר בחבל אוטגו באי הדרומי של ניו זילנד הר מייסון (החוף) – הר בחבל קנטרברי באי הדרומי של ניו זילנד הר מייסון (החוף המערבי) – הר בחבל החוף המערבי באי הדרומי של ניו זילנד אוסטרליה הר מייסון (אוסטרליה המערבית) – הר במדינת אוסטרליה המערבית, שבאוסטרליה הר מייסון נורת' – הר במדינת אוסטרליה המערבית, שבאוסטרליה קנדה הר מייסון (קולומביה הבריטית, הרי החוף) – הר ברכס הרי החוף, בפרובינציית קולומביה הבריטית שבקנדה הר מייסון (קולומביה הבריטית, הפארק הפרובנציאלי שימוש אזור הפרא פורסל) – הר בשטח הפארק הפרובנציאלי שימוש אזור הפרא פורסל), בפרובינציית קולומביה הבריטית שבקנדה
תעביר את זה הלאה

תעביר את זה הלאה (באנגלית: Pay It Forward) הוא סרט דרמה אמריקאי בבימויה של מימי לדר, המבוסס על הרומן המצליח של קתרין ריאן הייד. הסרט יצא בשנת 2000 וגרם לאנשים רבים לפעול למען הכלל לאחר שצפו בו - הקמת עמותות רבות עם מטרות שונות, ניסיונות רבים ליישום שיטת הסרט בחיי היום יום, תרומות לנזקקים ופעולות רבות אחרות. טרוור הוא ילד שחי בלאס וגאס. הוא חי בפחד מפני אביו המתעלל אשר עזב אותו ואת אימו האלכוהוליסטית. כאשר הוא מגיע לכיתה ז' בבית הספר הוא מקבל מהמורה שלו משימה לימודית - לנסות ולמצוא דרך שתשנה את העולם. בהתחלה טרוור חושב שזה לא אפשרי לביצוע אך עד מהרה הוא מתחיל לפעול. הוא מייסד שיטה חברתית לפיה אדם מחזיר טובה לא למי שקיבל אותה ממנו, אלא מחזיר אותה לשלושה אנשים אחרים, מוכרים או זרים. כך, אנשים סביבו מתחילים להעביר את המעשים הטובים מאדם לאדם וטרוור גורם לשינוי חברתי של ממש עד שהוא נכנס עמוק לחייו האישיים. צמוד לסיפור של טרוור, עוקבים גם אחרי סיפורו של עיתונאי שחוקר את השיטה "תעביר את זה הלאה". שני הסיפורים מתרחשים בזמנים אחרים עד שלקראת סוף הסרט הם נפגשים בנקודת ההווה שמחברת בין העבר לעתיד בה העיתונאי נפגש עם טרוור. ברקע מתגלגל סיפור האהבה העצוב של אימו של טרוור ומורו, כאשר טרוור עצמו לוקח חלק גדול בשידוך הזה. בסוף הסרט כל תוכניותיו של טרוור מצליחות, אך כאשר הוא יוצא מבית-ספרו הוא מסתבך בקטטה עם בריונים כשניסה למנוע מהם מלהציק לחבר שלו. במהלך הקטטה אחד מהבריונים שולף סכין ודוקר את טרוור. כתוצאה מהדקירה טרוור נפטר כמה שעות מאוחר יותר. לאחר מותו זכה טרוור לטקס אזכרה ענק בו השתתפו אלפי אנשים מכל רחבי ארצות הברית, שהושפעו מהתנועה החברתית שיצר טרוור. לפי הרומן "תעביר את זה הלאה", עליו מבוסס הסרט, המורה לאזרחות של טרבור הוא אפרו-אמריקאי בשם רובן סנט קלייר, אותו היה אמור לגלם דנזל וושינגטון. ימים ספורים לפני תחילת הצילומים הודיע וושינגטון שלא ישתתף בסרט בגלל התחייבויות קודמות וההפקה יצאה לחיפוש שחקן אחר. בסופו של דבר קווין ספייסי, שהוא אדם לבן, הסכים לגלם את דמותו של המורה והשם של הדמות שונה ליוג'ין סימונט. מדיה וקבצים בנושא תעביר את זה הלאה בוויקישיתוף אתר האינטרנט הרשמי של תעביר את זה הלאה "תעביר את זה הלאה", במסד הנתונים הקולנועיים IMDb (באנגלית) "תעביר את זה הלאה", באתר נטפליקס "תעביר את זה הלאה", באתר AllMovie (באנגלית) "תעביר את זה הלאה", באתר Rotten Tomatoes (באנגלית) "תעביר את זה הלאה", באתר Box Office Mojo (באנגלית) "תעביר את זה הלאה", באתר Metacritic (באנגלית) "תעביר את זה הלאה", באתר אידיבי "תעביר את זה הלאה", במסד הנתונים הקולנועיים KinoPoisk (ברוסית) יגאל קולוף, ‏"תעביר את זה הלאה", באתר "סרט" עמותת "תעביר את זה הלאה" "תעביר את זה הלאה בשפת הסימנים" אתר הבית של תוכנית ללימוד שפת הסימנים בהשראת הסרט.
I Like Me Better

"I Like Me Better" הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-19 במאי 2017, ונכלל באלבום האוסף של לאוב, I Met You When I Was 18 (The Playlist). השיר נהיה להיט רדום, לאחר שלקח לו למעלה משנה להגיע למקום ה-27 בבילבורד הוט 100. השיר הופיע בפרסומת ל-Android Auto, בטריילר לסרט של נטפליקס, לכל הנערים שאהבתי ובפרק של סדרת הקומדיה The Expanding Universe of Ashley Garcia‏. השיר הופיע כשיר רקע בתחרות השמלות של מיס תבל ב-2018. הווידאו קליפ מציג את לאוב ופייג' ספארה בתור השחקנים ריצ'רד ברגמן ומישל סטאר. נכון לפברואר 2023, הווידאו קליפ נצפה למעלה מ-191 מיליון פעמים ביוטיוב. מידע על הסינגל "I Like Me Better" באתר מיוזיק בריינז סרטון השיר "I Like Me Better" באתר יוטיוב מידע על הרצועה "I Like Me Better" באתר ספוטיפיי "I Like me Better". musicbrainz.org. MetaBrainz Foundation. 11 ביוני 2017. ארכיון מ-2018-02-19. נבדק ב-18 בפברואר 2018. {{cite web}}: (עזרה) Trust, Gary (18 ביוני 2018). "Lauv's 'I Like Me Better' & Dua Lipa's 'New Rules' Set Longevity Records on Pop Songs Chart". Billboard. ארכיון מ-2018-06-19. נבדק ב-18 ביוני 2018. {{cite web}}: (עזרה) "エド・シーランの来日公演の前座を務めるラウヴ、ニュー・シングル"Easy Love"を本日リリース". NME Japan (ביפנית). 6 באוקטובר 2017. ארכיון מ-2018-11-16. נבדק ב-2021-11-10. {{cite web}}: (עזרה) Netflix (2018-07-26), To All The Boys I've Loved Before | Official Trailer [HD] | Netflix, ארכיון מ-2018-08-20, נבדק ב-2018-08-21 "The Expanding Universe of Ashley Garcia Soundtrack Netflix 2020, a playlist by Bamboo Records Inc. on Spotify". Spotify (באנגלית). ארכיון מ-2020-07-25. נבדק ב-2020-07-25. Lauv - I Like Me Better [Official Video], נבדק ב-2023-02-08
Oh Na Na

Oh Na Na הוא שיר של הזמרת הקובנית-אמריקאית קמילה קביו בהשתתפות הראפר מייק טאוורס והמפיק טייני הפוארטו-ריקנים. את השיר כתבו המבצעים יחד עם איליה סלמנזאדה, סוואן קוטצ'ה, אלחנדרו בוררו, איוואני רודריגז, וריקארד גורנסון. את הפקת השיר ביצעו טייני ו-NEON16. השיר מבוצע הן בשפה האנגלית והספרדית. השיר הגיע למקום השני במצעד השירים הדיגיטליים הלטיניים. את השיר כתבו המבצעים יחד עם איליה סלמנזאדה, סוואן קוטצ'ה, אלחנדרו בוררו, איוואני רודריגז, וריקארד גורנסון. את הפקת השיר ביצעו טייני ו-NEON16. הוא תואר כשיר טרופי, הכולל בתוכו מוטיבים לטיניים. הוא הופץ באוקטובר 2021 ברחבי העולם בהוצאת אפיק רקורדס ובהמשך הופצה גרסה מורחבת שלו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות. איליה סלמנזאדה, סוואן קוטצ'ה, אלחנדרו בוררו, קמילה קביו, איוואני רודריגז, מייק טאוורס, ריקארד גורנסון, טייני טייני, NEON16 Camila Cabello Links Up With Myke Towers and Tainy for 'Oh Na Na', Rolling Stone, ‏29 באוקטובר 2021 (באנגלית אמריקאית) Myke Towers, Camila Cabello & Tainy – Oh Na Na, נבדק ב-2021-12-04 Camila Cabello, Billboard (באנגלית אמריקאית) Oh Na Na - Single by Camila Cabello, Myke Towers & Tainy (באנגלית אמריקאית), 2021-10-29, נבדק ב-2021-12-04 Oh Na Na (Extended Version) - Single by Camila Cabello, Myke Towers & Tainy (באנגלית אמריקאית), 2021-11-04, נבדק ב-2021-12-04 Oh Na Na, 2021-10-29, נבדק ב-2021-12-04 Camila Cabello, Billboard Camila Cabello, Billboard
לב פראי

האם התכוונתם ל... לב פראי (טלנובלה) – טלנובלה מקסיקנית, בכיכובם של אנה ברנדה קונטררס ודניאל ארנס, שנוצרה על ידי נטלי לרטילוק בשנת 2013 לב פראי (סדרת טלוויזיה בריטית) – סדרת טלוויזיה בריטית על בית חולים לחיות בדרום אפריקה לב פראי (סרט) – סרט קולנוע משנת 1990 שכתב וביים הבמאי האמריקני דייוויד לינץ' לב פראי (רומן) – רומן מאת בארי גיפורד, שעליו מבוסס הסרט "לב םראי"
Lancair

Lancair (לאנסאייר) היא חברה אמריקאית המייצרת ערכות הרכבה למטוסים קלים. החברה הוקמה בשנת 1981 על ידי לאנס נויבאואר כיצרנית מוטסים מפיברגלס שניתנים להרכבה עצמית. הוא התכוון להציג את המטוס הראשון במהלך שנת 1984 ואכן מטוס Lancer 200 הוצג בדצמבר. המטוס היה מצויד במנוע 100 כוח סוס. לאחר מספר שיפורים בשנת 1985 החלה מכירתו תחת השם Lancair 200. תוך זמן קצר פותחו דגמים חדשים לרבות Lancair 360 עם מנוע של 180 כוח סוס. עד לסוף 1990 נמכרו כ-600 יחידות ונויבאואר טען שהוא מחזיק כ-30% של השוק. החל משנת 1990 הוחלט לעבור למטוסים בעלי ארבעה מושבים. Lancair IV ענה לדרישה זו. בשנת 1991 הוא שבר שיא המהירות כאשר הגיע ל-360 מיילס בשעה. בעקבות צורך להרחיב את המפעל, החברה עברה לאורגון. בהתאם לדיווח מאוגוסט 1998 נמכרו 1400 יחידות מהם 300 של דגם ארבעה מושבים. בשנת 1994 החברה החלה לעבור לייצור מטוסים בעלי אישורי בטיחות. לאחר תהליך אישורים ממשוך שני דגמים אושרו בשנת 1998 ו-2000 בהתאמה כדגמי Columbia 300 ו-Columbia 400. בשנת 2003 נויבאואר החליט למכור חטיבה לייצור מטוסים להרכבה עצמית. החל משנת 2005 החלק שנותר בבעלות נויבאואר החל לפעול תחת השם Columbia Aircraft. אומנם החברה החדשה לא הצליחה להתרומם, הכריזה על פשיטת רגל ותכנון הדגמים שלה נמכר ל-"ססנה איירקראפט קומפני". בשנת 2017 הוכרז שזכויות תכנון ופסי הייצור של מטוסים ישנים נמכרו, הועברו לטקסס והחברה חדשה פועלת תחת השם Lancair International, LLC. תוך זמן קצר החברה לאנסאייר החליפה את שמה ל-Evolution Aircraft. תחת השם החדש, החברה התקשתה להמשיך בתפקוד סביר ולעמוד התחייבויותיה ללקוחות. מדיה וקבצים בנושא Lancair בוויקישיתוף אתר האינטרנט הרשמי של Lancair מטוסים מדגמי columbia נתוני מטוס מדגם Lancair 360
עדי (פירושונים)

האם התכוונתם ל... עדי – יישוב קהילתי באזור הצפון מילה נרדפת לתכשיט מחנה עדי – שיכון משפחות בבסיס נבטים מקהלת עדי – מקהלה ישראלית עמותות וארגונים: עמותת עדי – עמותה ישראלית התומכת בילדים בעלי צרכים מיוחדים עדי נגב – כפר שיקומי למבוגרים בנגב בית החולים עדי נגב – בית חולים שיקומי אישים: איציק עדי – צייר ופסל ישראלי רן עדי – שם העט של עזריאל אוכמני אישים ששמם הפרטי הוא עדי אדי עד
Telepathy

Telepathy (בעברית: טלפתיה) הוא שיר של הזמרת כריסטינה אגילרה אשר יצא כסינגל מתוך הפסקול של הסדרה The Get Down בשיתוף עם הגיטריסט נייל רוג'רס בתאריך ה-23 באוגוסט 2016 על ידי תקליטי RCA. הוא נכתב על ידי סיה וסטארגייט והופק על ידי אליוט ווילר ובאז לורמן. בנוסף לשיר המקורי פורסמו גם מספר רמיקסים שלו בחודש שלאחר מכן אשר אוגדו לכדי EP אחד. מבחינה מוזיקלית השיר הוא שיר דיסקו עם השפעות של שנות ה-70. מבחינה לירית השיא עוסק בנפילת הדיסקו ובעליית ההיפ-הופ באותה תקופה. השיר זכה לביקורות חיוביות ממבקרי המוזיקה, בעיקר על היכולות הווקאליות של אגילרה בשיר שאף הושוו לאלו של מריה קארי. השיר הגיע למקום הראשון במצעד שירי הדאנס האמריקאי ובכך הפך לשיר התשיעי של אגילרה שמגיע למקום התשיעי למצעד והשיר הרביעי של רוג'רס. בהמשך אגילרה הפיקה קליפ לשיר ביוזמתה כמחווה למעריצים שלה. בארצות הברית השיר השיג את ההצלחה הגדולה ביותר שלו כאשר הגיע למקום הראשון במצעד שירי הדאנס האמריקאי כאשר הגיע שם למקום הראשון ובכך הפך לשיר התשיעי של אגילרה לעשות זאת ולשיר הרביעי של רוג'רס לעשות זאת ובכך רוג'רס שבר שיא כאשר הפך לאמן (גברים בלבד) שהכניס הכי הרבה שירים למקום הראשון במצעד במהלך אותה שנה (יוני 2015-יוני 2016). אם כי במצעד האמריקאי הרשמי השיר לא הופיע ולמעשה הוא הצליח להתברג במצעדים רשמיים של שלוש מדינות בלבד וגם שם לא בהכרח זכה להצלחה. סרטון השיר "Telepathy" באתר יוטיוב Christina Aguilera Feat. Nile Rodgers - Telepathy (Remixes), Discogs (באנגלית)
ג'ורג' צ'ינרי

ג'ורג' צ'ינרי (באנגלית: George Chinnery ‏: 5 בינואר 1774 – 30 במאי 1852) היה צייר אנגלי, שבילה את רוב חייו באסיה, במיוחד בהודו ובדרום סין. צ'ינרי נולד בלונדון, שם למד בבתי הספר של האקדמיה המלכותית. אחיו הבכור ויליאם צ'ינרי היה הבעלים של פארק גילוול ביער אפינג באסקס, לפני שהתגלה כי ביצע הונאה בקנה מידה גדול, וברח לשוודיה. ג'ורג' צ'ינרי עבר ב-1796 לאירלנד, שם זכה להצלחה מסוימת כאמן, והתחתן עם מריאן (לבית ויגנה) ב-19 באפריל 1799 בדבלין. צ'ינרי חזר ללונדון ב-1801 ללא אשתו ושני ילדיו התינוקות. בשנת 1802 הפליג באניה למדרס (צ'נאי). הוא התבסס שם כצייר ולאחר מכן בכלכותה (קולקטה), שם הפך לאמן מוביל של הקהילה הבריטית בהודו. עד 1813 היה צ'ינרי בונה חופשי, רשום כחבר בלשכת הבונים החופשיים האמידים של כלכותה. זו הייתה אחת משלוש לשכות הבונים החופשיים באותה עיר שהשתתפו בקבלת הפנים הרשמית של לורד מוירה (1754–1826), גם הוא בונה חופשי, עם הגעתו לשם (1813) כמושל הכללי החדש של הודו. כמה מהציורים המפורסמים ביותר שלו הם של משפחתו ההודית של קולונל ג'יימס אכילס קירקפטריק. בהיותו בכלכותה הוא התחבר לצייר בריטי צ'ארלס ד'אוילי שפעל בעיר. ב-1825 הוא עבר לדרום סין, בתקווה לפרנסה טובה יותר. מ-1825 ועד מותו ב-1852 התבסס צ'ינרי במקאו, אך עד 1832 ערך ביקורים קבועים בקנטון (גואנגג'ואו). הוא צייר דיוקנאות של סוחרים סינים ומערביים, מבקרים, קברניטי ים ומשפחותיהם המתגוררות במקאו. עבודתו בצבעי שמן זכתה לחיקוי על ידי האמן הקנטונזי לאם קוה, שהפך בעצמו לצייר דיוקנאות נודע. צ'ינרי גם צייר נופים (בשמן ובצבעי מים), וצייר רישומים רבים של תושבי מקאו העוסקים בפעילויות היומיומיות שלהם. באותה תקופה, אנשים מערביים הוגבלו בכניסה שלהם לסין, והם סחרו מתוך המושבות במקאו ואחר כך בהונג קונג, לשם נסע גם צ'ינרי - העניין שלו בסצנה המקומית אכן מבדיל אותו מרוב האמנים המערביים של אותה תקופה. ב-1846 ערך ביקור בן שישה חודשים בהונג קונג, שם סבל מבריאות לקויה אך ערך מחקרים מפורטים על המושבה שנוסדה באותה העת. הוא מת במקאו ב-30 במאי 1852 ונקבר בבית הקברות הפרוטסטנטי הישן שם. מלבד ערך אמנותי, לציוריו יש ערך היסטורי מכיוון שהוא היה הצייר המערבי היחיד תושב דרום סין במחצית הראשונה של המאה ה-19. הוא תיאר בצורה חיה את החיים של אנשים רגילים ואת הנוף של הדלתה באותה תקופה. בין נושאי הדיוקנאות שלו ניתן למנות את סוחרי האופיום הסקוטים ויליאם ג'רדין וג'יימס מתסון וכן את העיתונאי הארייט לואו. אוספים משמעותיים של רישומי צ'ינרי נמצאים בלונדון במוזיאון ויקטוריה ואלברט ובמוזיאון הבריטי, ובסאלם, מסצ'וסטס, במוזיאון פיבודי אסקס. קבוצות בולטות אחרות של רישומים, קיימים במוזיאון ובגלריה לאמנות ברמינגהם, בריטניה, מוזיאון הונג קונג לאמנות; מוזיאון מקאו; ומוזיאון מקאו לאמנות. תערוכות של תמונותיו התקיימו בליסבון (1995), מוזיאון מטרופוליטן טיין לאמנות, טוקיו (1996), מוזיאון הונג קונג להיסטוריה, הונג קונג (2005); ומוזיאון מקאו (2010). מדיה וקבצים בנושא ג'ורג' צ'ינרי בוויקישיתוף ג'ורג' צ'ינרי, באתר "Find a Grave" (באנגלית) Walter K. Firminger (1906), The Early History of Freemasonry in Bengal and the Punjab : with which is incorporated “The early history of Freemasonry in Bengal” by Andrew D’Cruz. (Calcutta : Thacker, Spink & Co), p. 129 Eastern promise: George Chinnery, The Independent, ‏2011-12-05 (באנגלית) The Independent, An Indian Summer, 5 December 2011 "Old Protestant Cemetery in Macau"
Change

האם התכוונתם ל... Change (שיר) – שיר של הזמרת-יוצרת טיילור סוויפט Change (שיר של כריסטינה אגילרה) – שיר של הזמרת כריסטינה אגילרה Change (שיר של היונה) – שיר של הזמרת היונה Change (שיר של שוגאבייבז) – שיר של הלהקה שוגאבייבז Change (אלבום של שוגאבייבז) – אלבום של הלהקה שוגאבייבז Change (שיר של הוטל FM)
I'm in Love with a Monster

"I'm in Love with a Monster" הוא שיר שהוקלט על ידי להקת הבנות האמריקאית פיפת' הרמוני, עבור סרט הפנטזיה-קומדיה המונפש הממוחשב משנת 2015, "מפלצת של מלון 2". הוא נכתב על ידי הרמוני סמואלס, כרמן ריס, שרה מנקוסו, אדגר אטיין ואריקה קולטר והופק על ידי סמואלס. מבחינה לירית, השיר עוסק במישהו שמאוהב באדם "שובב", תוך שימוש במילה "מפלצת" כהפרזה כדי לתאר את אישיותו. קטע מתוך "I'm in Love with a Monster" הושמע בטריילר לסרט "מפלצת של מלון 2" שיצא לאקרנים ב-17 ביוני 2015. השיר הופץ בפורמט של הורדה דיגיטלית ב-14 באוגוסט. בהמשך, נשלח לרדיו להיטים עכשוויים ארבעה ימים מאוחר יותר, ב-18 באוגוסט. עם זאת, לא זכה להצלחה רבה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות. הווידאו קליפ הרשמי של השיר הוצג לראשונה בכיכר טיימס בניו יורק ב-27 באוגוסט 2015. מאוחר יותר, הוא הוקרן בבכורה עולמית ב-Vevo באותו היום. הקונספט של השיר עסק בכך שכל חברת להקה הוצגה כאחת מהדמויות ב"מפלצת של מלון 2", תוך הענקית אווירת ליל כל הקדושים. נכון לנובמבר 2021, מונה הצפיות של הקליפ עומד על למעלה מ-150 מיליון צפיות. מידע על היצירה "I'm in Love with a Monster" באתר מיוזיק בריינז מידע על הסינגל "I'm in Love with a Monster" באתר מיוזיק בריינז סרטון השיר "I'm in Love with a Monster" באתר יוטיוב הרמוני סמואלס, כרמן ריס, שרה מנקוסו, אדגר אטיין, אריקה קולטר Fifth Harmony – I'm in Love with a Monster, נבדק ב-2021-11-11 HOTEL TRANSYLVANIA 2 - Official Trailer (HD), נבדק ב-2021-11-11 Carolyn Menyes, Fifth Harmony Release Spooky 'I'm in Love with a Monster' from 'Hotel Transylvania 2', Music Times, ‏2015-08-14 (באנגלית) I'm In Love With a Monster - Single by Fifth Harmony (באנגלית אמריקאית), 2015-08-14, נבדק ב-2021-11-11 FMQB: Radio Industry News, Music Industry Updates, Nielsen Ratings, Music News and more!, web.archive.org, ‏2015-08-20 I'm In Love With a Monster, 2015-08-14, נבדק ב-2021-11-11 Milly Contreras, Fifth Harmony Releases 'I'm in Love With a Monster' Music Video [Watch], Latin Post - Latin news, immigration, politics, culture, ‏2015-08-28 (באנגלית) Fifth Harmony debut sexy 'I'm In Love With A Monster' video, Pressparty (באנגלית) EXCLUSIVE: Fifth Harmony Behind the Scenes of 'I'm in Love With a Monster' Music Video | Entertainment Tonight, www.etonline.com (באנגלית אמריקאית) Fifth Harmony Go '40s-Glam in Their Vampy 'I'm In Love With a Monster' Video, SPIN, ‏2015-08-27 (באנגלית אמריקאית) Fifth Harmony - I'm In Love With a Monster (from Hotel Transylvania 2 - Official Video), נבדק ב-2021-11-11